


	Europos Parlamentas
2014-2019
	



Plenarinio posėdžio dokumentas

<NoDocSe>B8-0141/2017</NoDocSe>
<Date>{08/02/2017}8.2.2017</Date>
<TitreType>PASIŪLYMAS DĖL REZOLIUCIJOS</TitreType>
<TitreSuite>pateiktas siekiant užbaigti diskusijas dėl Komisijos pareiškimo</TitreSuite>
<TitreRecueil>pagal Darbo tvarkos taisyklių 123 straipsnio 2 dalį</TitreRecueil>
<Titre>dėl ES ir Kanados IEPS sudarymo</Titre>
<DocRef>(2017/2525(RSP))</DocRef>
<RepeatBlock-By><Depute>Edouard Ferrand, Marcel de Graaff, Marine Le Pen, Georg Mayer, Franz Obermayr, Matteo Salvini, Harald Vilimsky</Depute>
<Commission>{ENF}ENF frakcijos vardu</Commission>
</RepeatBlock-By>

B8-0141/2017
Europos Parlamento rezoliucija dėl ES ir Kanados IEPS sudarymo
(2017/2525(RSP))
Europos Parlamentas,
–	atsižvelgdamas į atsargumo principą kaip į vieną iš bendros ES vartotojų ir aplinkos apsaugos ramsčių, kaip numatyta Sutarties dėl Europos Sąjungos veikimo (SESV) 191 straipsnio 2 dalyje,
–	atsižvelgdamas į Užimtumo ir socialinių reikalų komiteto nuomonę, pateiktą Tarptautinės prekybos komitetui, dėl Tarybos sprendimo dėl Kanados, iš vienos pusės, ir Europos Sąjungos ir jos valstybių narių, iš kitos pusės, išsamaus ekonomikos ir prekybos susitarimo (IEPS) sudarymo projekto[footnoteRef:1], [1:  EMPL_AD(2016)593983.] 

–	atsižvelgdamas į įvairias iniciatyvas, kurių Europos Sąjungos ir Kanados piliečiai ėmėsi prieštaraudami susitarimui,
–	atsižvelgdamas į Komisijos 2017 m. vasario 15 d. pareiškimą dėl ES ir Kanados IEPS sudarymo,
–	atsižvelgdamas į Darbo tvarkos taisyklių 123 straipsnio 2 dalį,
A.	kadangi derybų dėl IEPS raundams nuo pat pradžių būdingas didelis skaidrumo trūkumas, todėl visuomenei ir demokratiškai išrinktiems jos atstovams sunku stebėti vykstančias diskusijas;
B.	kadangi priverstinis investuotojų ir valstybės ginčų sprendimo procedūrų įgyvendinimas tebėra rimta problema, nes taip sudaromos sąlygos atsirasti lygiagretaus teisingumo sistemai, kai galingos įmonės gali kėsintis į vieną pagrindinių valstybių narių suvereniteto ramsčių – teisinę valstybę;
C.	kadangi įgyvendinant IEPS neįmanoma užtikrinti, kad būtų laikomasi apsaugos principo;
D.	kadangi kelių Kanados žemės ūkio šakų gamybos sąnaudos yra gerokai mažesnės už Europos gamintojų, pvz., veislininkystės srityje veikiančių gamintojų, gamybos sąnaudas, todėl kyla pavojus net pastarųjų egzistavimui;
E.	kadangi įstaigos, kurios turėtų būti įsteigtos pagal IEPS, yra viršvalstybinio pobūdžio ir joms netaikoma ES piliečių atliekama demokratinė kontrolė, kaip nurodė Vokietijos federalinis konstitucinis teismas dėl IEPS jungtinio komiteto;
1.	svarsto galimybę nepritarti dėl IEPS;
[bookmark: _GoBack]2.	primygtinai akcentuoja, kad prieš pradedant bet kokias tolesnes prekybos derybas būtinos viešos diskusijos, taip pat turi būti aiškiai apibrėžti neginčijami standartai, kurių tik vienas iš pavyzdžių yra atsargumo principas;
3.	paveda Pirmininkui perduoti šią rezoliuciją Europos Vadovų Tarybai, Tarybai, Komisijai, Regionų komitetui, Europos ekonomikos ir socialinių reikalų komitetui, valstybių narių parlamentams ir vyriausybėms ir Kanados parlamentui ir vyriausybei.

